b'\n_START_ARTICLE_\nDrabantti\n_START_PARAGRAPH_\nDrabantti (ital. trabanti) oli my\xc3\xb6h\xc3\xa4iskeskiajalta l\xc3\xa4htien kuninkaallisten, aatelisten ja korkea-arvoisten upseerien henkivartiokaartin j\xc3\xa4senist\xc3\xa4 k\xc3\xa4ytetty nimitys. Sit\xc3\xa4 k\xc3\xa4ytettiin Keski-Euroopassa sek\xc3\xa4 muun muassa Ruotsissa aina 1700-luvulle saakka. Drabantit kulkivat yleens\xc3\xa4 jalkaisin ratsailla olleen vartioitavansa ymp\xc3\xa4rill\xc3\xa4._NEWLINE_Ruotsissa Kustaa Vaasa organisoi itselleen drabanttikaartin kuninkaaksi valintansa j\xc3\xa4lkeen vuonna 1523. My\xc3\xb6hemmin sen toimintaa kehitti muun muassa Kustaa II Adolf 1600-luvun alussa, jolloin kaartista alettiin k\xc3\xa4ytt\xc3\xa4m\xc3\xa4\xc3\xa4n nimityst\xc3\xa4 Kuninkaalliset drabantit (Kunglig Majest\xc3\xa4ts Drabanter). Se lakkautettiin vuonna 1821. Nyky\xc3\xa4\xc3\xa4n Ruotsissa toimii seremoniallinen kaarti Drabantvakt, jota k\xc3\xa4ytet\xc3\xa4\xc3\xa4n muun muassa valtiovierailuiden ja muiden erityisten tilaisuuksien yhteydess\xc3\xa4.'